open-index/open-wikipedia-markdown huggingface dataset:
สอยดาว สาวเดือน

**สอยดาว สาวเดือน** เป็นภาพยนตร์ไทยที่ออกฉายในปี พ.ศ. 2512 สร้างมาจากบทประพันธ์ชื่อเดียวกันของ แพร ชมพู (รัชนี จันทรังษี) โดยมี ชนะ ศรีอุบล, เพชรา เชาวราษฎร์, มิตร ชัยบัญชา และจำรูญ หนวดจิ๋ม แสดงนำ กำกับการแสดงโดย ฉลอง ภักดีวิจิตร นับเป็นผลงานการกำกับภาพยนตร์เป็นเรื่องที่ 3 ของฉลอง และยังเป็นภาพยนตร์เรื่องแรกด้วยที่ สรพงศ์ ชาตรี ได้แสดง โดยรับบทเป็นตัวประกอบที่ไม่มีบทพูดในช่วงต้นเรื่อง

ต่อมาได้ถูกนำมาสร้างใหม่เป็นละครโทรทัศน์ออกอากาศในปี พ.ศ. 2512 ทางสถานีโทรทัศน์ไทยทีวีช่อง 4 แสดงนำโดย ชุมพร เทพพิทักษ์, บุปผา สายชล, ศิริพร วงศ์สวัสดิ์ และกำธร สุวรรณปิยะศิริ จากนั้นได้นำมาสร้างใหม่เป็นละครโทรทัศน์อีก 2 ครั้ง ทางช่อง 7 เอชดี ในปี พ.ศ. 2556 และช่อง 3 เอชดี ในปี พ.ศ. 2566 โดย 2 ครั้งหลังนี้ใช้ชื่อว่า ***[[เลือดเจ้าพระยา]]***

## เนื้อเรื่อง
### ภาพยนตร์
ลานเท อยุธยา **สมิง** (ชนะ) เด็กหนุ่มแห่งบ้านลานเทยิงคนตายเพื่อชำระแค้นให้กับพ่อแม่ตัวเองที่ถูกฆ่าตาย สมิงได้รับบาดเจ็บและหลบหนีเข้ามาอาศัยอยู่ในบ้าน **ผู้ใหญ่ธง** (จำรูญ) **ศรีนวล** (เพชรา) ลูกสาวเพียงคนเดียวของผู้ใหญ่ธง ที่เก่งการร้องลำตัดจนมีชื่อเสียงลือเลื่อง จนได้รับฉายาว่า *เจ้าแม่ลานเท* ก็เป็นที่หมายปองของสมิง แม้ศรีนวลจะเห็นว่าสมิงเป็นเพียงเพื่อนชายที่แสนดีก็ตาม

**เลอสรร** หรือ คุณหนึ่ง (มิตร) ลูกชายเพียงคนเดียวของท่านข้าหลวงเมืองอยุธยา เมื่อปิดเทอมได้เดินทางมาที่ลานเทเพื่อหาประสบการณ์ คุณหนึ่งได้พบเจอทั้งสมิงและศรีนวล คุณหนึ่งแอบรักกับศรีนวล จนกระทั่งทั้งคู่ลักลอบได้เสียกัน มีแต่เพียงผู้ใหญ่ธงและสมิงเท่านั้นที่รับรู้เรื่อง คุณหนึ่งสัญญาว่าเมื่อเรียนจบแล้ว จะกลับมาแต่งงานกับศรีนวล แต่ทว่า เมื่อกลับถึงกรุงเทพฯ คุณนาย แม่ของคุณหนึ่งกลับไม่ยินยอม พร้อมกับบีบบังคับให้คุณหนึ่งแต่งงานกับ **สร้อยเพชร** (ชฎาพร) ลูกสาวของเพื่อนสนิทตัวเอง ศรีนวลตั้งท้องลูกของเลอสรร จนคลอดออกมาเป็นผู้หญิงชื่อ **สอยดาว** (โสภา) ขณะที่คุณหนึ่งก็มีลูกสาวกับสร้อยเพชร ชื่อ **สาวเดือน** (ขวัญตา)

20 ปีผ่านไป เมื่อคุณหนึ่งกลายเป็นนายตำรวจใหญ่ คุณหนึ่งได้รับคำสั่งให้เดินทางไปลานเท เพื่อตามจับ สมิง ซึ่งหนีหมายจับและกลายเป็นโจรชื่อดัง และ ณ ที่นั่นเรื่องราวทั้งหมดที่เกิดขึ้นในอดีตจึงฟื้นคืนมา

## นักแสดง

### ภาพยนตร์ พ.ศ. 2512
* ชนะ ศรีอุบล รับบท สมิง
* เพชรา เชาวราษฎร์ รับบท ศรีนวล
* มิตร ชัยบัญชา รับบท เลอสรร
* โสภา สถาพร รับบท สอยดาว
* ขวัญตา บัวเปลี่ยนสี รับบท สาวเดือน
* ชฎาพร วชิระปราณี รับบท สร้อยเพชร
* จิรศักดิ์ อิศรางกูร ณ อยุธยา รับบท เกียรติกล้า
* จำรูญ หนวดจิ๋ม รับบท ผู้ใหญ่ธง
* หม่อมหลวงรุจิรา อิศรางกูร รับบท ท่านข้าหลวงเมืองอยุธยา
* สรพงศ์ ชาตรี (ภาพยนตร์เรื่องแรก โดยรับบทเป็นตัวประกอบในช่วงต้นเรื่อง)

### ละครโทรทัศน์ พ.ศ. 2512

## อ้างอิง

## แหล่งข้อมูลอื่น
* ภาพยนตร์ สอยดาว สาวเดือน (2512) 
* เพลงประกอบภาพยนตร์ สอยดาว สาวเดือน (2512)

หมวดหมู่:ภาพยนตร์ไทยที่ออกฉายในปี พ.ศ. 2512
หมวดหมู่:ภาพยนตร์ที่กำกับโดย ฉลอง ภักดีวิจิตร
หมวดหมู่:ภาพยนตร์ที่มีฉากในจังหวัดพระนครศรีอยุธยา
หมวดหมู่:ละครโทรทัศน์ช่อง 4 บางขุนพรหม
หมวดหมู่:ละครโทรทัศน์ไทยในปี พ.ศ. 2512
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ละครโทรทัศน์ไทยในคริสต์ทศวรรษ 1960
โครงการก่อสร้างเขื่อนแม่วงก์

**โครงการก่อสร้างเขื่อนแม่วงก์** เป็นโครงการก่อสร้างในความรับผิดชอบของกรมชลประทาน กั้นแม่น้ำแม่วงก์บริเวณเขาชนกัน หรือเขาสบกก ในเขตอุทยานแห่งชาติแม่วงก์ อำเภอแม่วงก์ จังหวัดนครสวรรค์ ได้รับอนุมัติงบประมาณก่อสร้างตามมติคณะรัฐมนตรีเมื่อวันที่ 10 เมษายน พ.ศ. 2555 เป็นเงิน 13,280 ล้านบาท ใช้ระยะเวลาก่อสร้าง 8 ปี ผูกพันปีงบประมาณ พ.ศ. 2555 - 2562

เขื่อนแม่วงก์เป็นเขื่อนหินทิ้งแกนดินเหนียว มีความยาว 730 เมตร กว้าง 10 เมตร สูง 57 เมตร มีพื้นที่อ่างเก็บน้ำประมาณ 13,000 ไร่ ปริมาณกักเก็บน้ำประมาณ 250 ล้านลูกบาศก์เมตร 

โครงการก่อสร้างได้รับการศึกษาความเป็นไปได้มาตั้งแต่ปี พ.ศ. 2532 แต่ไม่ได้รับความเห็นชอบ  จนกระทั่งได้รับการอนุมัติการก่อสร้างในรัฐบาลยิ่งลักษณ์ ชินวัตร โดยให้เหตุผลว่าเป็นส่วนหนึ่งของโครงการบริหารจัดการน้ำ เพื่อแก้ไขปัญหาน้ำท่วมบริเวณลุ่มน้ำสะแกกรัง แต่ก็ยังมีข้อโต้แย้งจากองค์กรพัฒนาเอกชน ว่าเป็นเขื่อนขนาดเล็ก ซึ่งไม่คุ้มค่าการลงทุน และต้องมีการสูญเสียพื้นที่ป่าถึง 18 ตารางกิโลเมตร ซึ่งเป็นถิ่นอาศัยของสัตว์ป่าหลายชนิด รวมทั้งเสือโคร่ง ช้าง และนกยูง

## ผลกระทบ
การก่อสร้างเขื่อนแม่วงก์ จะทำให้สูญเสียพื้นที่ป่าไม้ในเขตอุทยานแห่งชาติแม่วงก์ ไม่น้อยกว่า 13,000 ไร่ เป็นไม้ใหญ่ประมาณ 500,000 ต้น ซึ่งในจำนวนนี้มีไม้สักประมาณ 50,000 ต้น กล้าไม้อีก 10,000 ต้น หรือเปรียบ เทียบได้ว่าพื้นที่ป่า 1 ไร่ ที่จะถูกน้ำท่วมจะมีไม้ยืนต้นขนาดใหญ่ 80 ต้นเป็น ไม้สัก 13 ต้น ลูกไม้ 576 ต้น และกล้าไม้อีก 1,880 ต้น 

จากการคำนวณพื้นที่ป่าที่จะสูญเสียไป จากการสร้างเขื่อนแม่วงก์ เมื่อคำนวณเป็น ปริมาณคาร์บอนที่ต้นไม้สามารถดูดซับไว้ได้นั้น หากมีการสร้างเขื่อนแม่วงก์ ประเทศไทยจะสูญเสียพื้นที่ที่ สามารถดูดซับคาร์บอนได้ประมาณ 10,400 ตันคาร์บอน ป่าแม่วงก์มีสัตว์ป่าอาศัยอยู่อย่างน้อย 549 ชนิด และมีปลาอาศัยอยู่ในลำน้ำ 64 ชนิด (ใน EIA รายงานไว้ 61 แต่สำรวจเจอเพิ่มจากการลงพื้นที่อีก 3 ชนิด) ในจำนวนนี้มีเพียง 8 ชนิด หรือ 13% ที่สามารถผสมพันธุ์ในแหล่งน้ำนิ่งในอ่างเหนือเขื่อนได้นอกนั้นต้องอาศัยพื้นที่น้ำไหลหรือน้ำหลากซึ่งเกิดขึ้นตามธรรมชาติ

## สื่อมวลชน
โครงการก่อสร้างเขื่อนแม่วงก์ถูกกล่าวถึงในสื่อมวลชนหลายแหล่งโดยเริ่มจากกระแสของการประท้วงการอนุมัติ EHIA โดยศศิน เฉลิมลาภ เลขาธิการมูลนิธิสืบนาคะเสถียร การลงรายชื่อหยุดโครงการสร้างเขื่อนแม่วงก์ กว่า 100,000 คน ที่ change.org รวมถึงการห้ามออกอากาศ  รายการ คนค้นฅน ตอน ศศิน เฉลิมลาภ 388 กม. จากป่าสู่เมือง

## ภาพถ่าย

## อ้างอิง

## แหล่งข้อมูลอื่น
* เขื่อนแม่วงก์  จากเว็บไซต์กรมชลประทาน

หมวดหมู่:เขื่อนในประเทศไทย
หมวดหมู่:ภูมิศาสตร์ของจังหวัดนครสวรรค์
หมวดหมู่:อำเภอแม่วงก์
หมวดหมู่:ข้อโต้เถียงในประเทศไทย
พายุไต้ฝุ่นอูซางิ (พ.ศ. 2556)

**พายุไต้ฝุ่นอูซางิ** () เป็นพายุหมุนเขตร้อนทรงพลัง ก่อตัวขึ้นทางตะวันออกของประเทศฟิลิปปินส์ เป็นไต้ฝุ่นลูกที่ 3 และพายุหมุนเขตร้อนลูกที่ 19 ที่เกิดขึ้นทางตะวันตกเฉียงเหนือของมหาสมุทรแปซิฟิก ในปี พ.ศ. 2556 โดยเริ่มก่อตัวจากหย่อมความกดอากาศต่ำเมื่อวันที่ 15 กันยายน พ.ศ. 2556 ทางตะวันออกของเกาะลูซอน และเพิ่มความรุนแรงกลายเป็นดีเปรสชั่นในวันถัดมา ได้รับชื่อครั้งแรกจาก PAGASA ว่า *Odette* ต่อมาในวันเดียวกัน JMA ประกาศให้พายุนี้เป็นพายุโซนร้อน ใช้ชื่อ *Usagi* ขณะที่ JTWC ประกาศให้เป็นพายุดีเปรสชั่น

วันที่ 17 กันยายน JTWC ประกาศยกระดับความรุนแรงเป็นพายุโซนร้อน และทั้ง JMA และ JTWC เห็นพ้องให้ประกาศพายุดังกล่าวนี้เป็นไต้ฝุ่นในวันที่ 18 กันยายน 2556 

วันที่ 19 กันยายน JTWC ประกาศให้อุซางิยกระดับเป็นซูเปอร์ไต้ฝุ่นความรุนแรงระดับ 5 

## อ้างอิง

## แหล่งข้อมูลอื่น

*Tropical Cyclone Information of TY Usagi (1319) from the Japan Meteorological Agency
*TC Warning  from the Joint Typhoon Warning Center
*General information of Typhoon 201319 (USAGI) from Digital Typhoon
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2556
นกเงือกคอแดง

**นกเงือกคอแดง** (; ) นกเงือกชนิดหนึ่งที่สามารถพบได้ในประเทศไทย

มีขนาดลำตัวยาว 116 เซนติเมตร ทั้งสองเพศมีลักษณะแตกต่างกัน ตัวผู้มีส่วนหัว คอและหน้าอกส่วนบนสีสนิมเหล็ก หน้าอกส่วนล่างสีน้ำตาลแดง อันเป็นที่มาของชื่อเรียก หลังส่วนล่างและปีกสีดำเหลือบเขียว ขนปีกบินตอนปลายสีขาว หางยาวสีดำขาว ม่านตาสีแดง แผ่นหนังรอบตาสีฟ้าอมเขียวสดใส ถุงใต้คอสีแดงอมส้ม จะงอยปากสีขาวออกเหลืองเรื่อ ๆ ด้านข้างมีสันนูนขึ้นเป็นแนวเฉียงจำนวน 8 อัน ส่วนนกตัวเมียมีขนาดเล็กกว่า ขนบนลำตัวสีดำโดยตลอด

นกเงือกคอแดง ได้ชื่อว่าเป็นนกเงือกชนิดที่มีความสวยงามที่สุดชนิดหนึ่ง เพราะมีสีที่แตกต่างไปจากนกเงือกชนิดอื่นที่มีสีแค่สองสี คือ สีขาวกับสีดำ
thumb|left|นกตัวผู้ขณะป้อนอาหารให้ลูกนกและนกตัวเมียในโพรง
นกเงือกคอแดง เป็นนกที่จะพบกระจายพันธุ์เฉพาะป่าดิบเขาที่ระดับความสูง 800-2,000 เมตรเหนือระดับน้ำทะเล พบตั้งแต่เนปาล, จีนทางทิศตะวันตกเฉียงใต้, พม่า, ภาคเหนือของลาวและเวียดนามตอนเหนือ ในประเทศไทยพบได้ในเขตผืนป่าตะวันตก เช่น  เขตรักษาพันธุ์สัตว์ป่าอุ้มผาง, อุทยานแห่งชาติทุ่งใหญ่นเรศวร-ห้วยขาแข้ง และอุทยานแห่งชาติแม่วงก์

มีพฤติกรรมหากินผลไม้บนระดับเรือนยอดของป่า บางครั้งพบกระโดดเก็บผลไม้ที่ร่วงหล่นบนพื้นดิน เสียงร้องคล้ายเสียงเห่าของสุนัข ในประเทศไทยพบทำรังวางไข่ตั้งแต่เดือนมกราคมจนถึงเดือนพฤษภาคม นกเงือกทำรังบนโพรงไม้สูงราว 10-30 เมตร จากพื้นดิน นกตัวเมียจะปิดโพรงจากภายในโดยใช้มูล เศษผลไม้และอาหารที่นกสำรอกออกมาผสมกันดินโคลนที่นกตัวผู้นำมา วางไข่สีขาวครั้งละ 2 ฟอง ระยะฟักไข่ประมาณ 30 วัน นอกฤดูผสมพันธุ์นกเงือกคอแดงจะอยู่กันเป็นคู่ ๆ หรือเป็นฝูงเล็ก ๆ 4-5 ตัว

นกเงือกคอแดง จัดเป็นนกเงือกอีกชนิดหนึ่งที่ตกอยู่ในสภาวะถูกคุกคามใกล้สูญพันธุ์ เพราะต้องการป่าที่มีความอุดมสมบูรณ์อย่างมากในการอยู่อาศัยและแพร่ขยายพันธุ์ ในประเทศไทย จัดเป็นสัตว์ป่าคุ้มครองเช่นเดียวกับนกเงือกชนิดอื่น ๆ

## อ้างอิง

## แหล่งข้อมูลอื่น
* ARKive - images and movies of the rufous-necked hornbill ''(Aceros nipalensis)''

หมวดหมู่:Aceros
หมวดหมู่:สัตว์ป่าคุ้มครอง
เงือกคอแดง
หมวดหมู่:นกที่พบในประเทศอินเดีย
ขุนทอง ภูผิวเดือน

**ขุนทอง ภูผิวเดือน** (3 พฤษภาคม พ.ศ. 2470 – 7 สิงหาคม พ.ศ. 2538) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดกาฬสินธุ์ 6 สมัย

## ประวัติ
ขุนทอง ภูผิวเดือน เกิดเมื่อวันที่ 3 พฤษภาคม พ.ศ. 2470 สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ สมรสกับนางใจดี ภูผิวเดือน มีบุตร-ธิดา รวม 9 คน

## การทำงาน
ขุนทอง เริ่มทำงานด้วยการเข้ารับราชการครูโดยการรักษาการในตำแหน่งครูใหญ่ โรงเรียนประชาบาล ตำบลอีตือ (คำเหมือดแก้วบำเพ็ญวิทยา) ต่อมา พ.ศ. 2508 ย้ายไปดำรงตำแหน่งครูใหญ่โรงเรียนท่าคันโทวิทยาคม และ
พ.ศ. 2509 ย้ายไปศึกษานิเทศก์ฝ่ายสามัญศึกษา ประจำจังหวัดกาฬสินธุ์ จนถึงปี พ.ศ. 2511

## งานการเมือง
ขุนทอง ได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ ครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง เดือนกันยายน พ.ศ. 2535 รวม 6 สมัย 

ขุนทอง ได้รับตำแหน่งทางการเมืองสำคัญหลายตำแหน่ง อาทิ รัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่

ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงศึกษาธิการอีกครั้ง และได้ลาออกในเดือนกุมภาพันธ์ พ.ศ. 2524 แต่ก็ได้รับการแต่งตั้งกลับเข้ามารับตำแหน่งเดิมในเดือนต่อมา

### สมาชิกสภาผู้แทนราษฎร
ขุนทอง ภูผิวเดือน ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดกาฬสินธุ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดกาฬสินธุ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดกาฬสินธุ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกาฬสินธุ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาฬสินธุ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาฬสินธุ์ สังกัดพรรคความหวังใหม่

## ถึงแก่อนิจกรรม
ขุนทอง ตกเป็นจำเลยฐานทุจริตเครื่องราชอิสริยาภรณ์ เมื่อ พ.ศ. 2531 ซึ่งต่อมาศาลสั่งจำหน่ายคดี เนื่องจากจำเลยเสียชีวิต เมื่อวันที่ 7 สิงหาคม พ.ศ. 2538 รวมอายุ 68 ปี 

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยางตลาด
หมวดหมู่:ครูชาวไทย
หมวดหมู่:นักการศึกษาชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:นักการเมืองพรรคประชาธิปัตย์
หมวดหมู่:พรรคความหวังใหม่
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เจ้าจอมมารดาทองสุก ในรัชกาลที่ 1

**เจ้าจอมมารดาทองสุก** เป็นพระสนมในพระบาทสมเด็จพระพุทธยอดฟ้าจุฬาโลกมหาราช

## ประวัติ
เจ้าจอมมารดาทองสุก มีนามเดิมว่า เจ้าหญิงคำสุกแห่งเวียงจันทน์ มีพระฉายาว่า เจ้านางเขียวค้อม ประสูติที่นครเวียงจันทน์ ถือกำเนิดในราชวงศ์เวียงจันทน์ เป็นพระราชธิดาในพระเจ้าอินทวงกับพระนางคำมูล พระเจ้าอินทวงเป็นเจ้าผู้ครองนครเวียงจันทน์ในสมัยตกเป็นประเทศราชของสยาม และเป็นพระราชนัดดา (หลานปู่และหลานอา) ในพระเจ้าสิริบุญสารและเจ้าอนุวงศ์ พระมหากษัตริย์แห่งนครเวียงจันทน์ พระองค์ได้เสด็จตามพระบาทสมเด็จพระพุทธยอดฟ้าจุฬาโลกมหาราช มาจากนครเวียงจันทน์ พร้อมกับพระราชบิดาและพระบรมวงศานุวงศ์คือ เจ้านันทเสน เจ้าพรหมวงศ์ เจ้าอนุวงศ์ เจ้านางแก้วยอดฟ้า พร้อมด้วยขุนนางข้าราชการชั้นผู้ใหญ่ หลังจากที่พระบาทสมเด็จพระพุทธยอดฟ้าจุฬาโลกมหาราชไปรบชนะเมืองเวียงจันทน์ในรัชสมัยของสมเด็จพระเจ้ากรุงธนบุรี ตั้งแต่เมื่อครั้งยังดำรงตำแหน่งเป็นเจ้าพระยามหากษัตริย์ศึก เหตุการณ์ครั้งนั้นสยามได้อัญเชิญพระแก้วมรกตพร้อมทรัพย์สินมีค่าอื่น ๆ มาสู่ราชสำนักกรุงธนบุรีด้วย 

เจ้าจอมมารดาเจ้านางทองสุก สิ้นพระชนม์เมื่อปี พ.ศ. 2346 หลังจากที่พระองค์เจ้าจันทบุรี มีพระชนมายุได้ 5 ปี

## พระราชบุตร
เจ้าจอมมารดาเจ้านางทองสุกมีพระราชธิดา 1 พระองค์คือ
* **[[สมเด็จพระเจ้าบรมวงศ์เธอ เจ้าฟ้ากุณฑลทิพยวดี|พระเจ้าลูกเธอ พระองค์เจ้าจันทบุรี]]** ประสูติเมื่อ พ.ศ. 2341 ต่อมาได้รับการสถาปนาเป็น **สมเด็จพระเจ้าบรมวงศ์เธอ เจ้าฟ้ากุณฑลทิพยวดี** เป็นพระมเหสีในพระบาทสมเด็จพระพุทธเลิศหล้านภาลัย สิ้นพระชนม์เมื่อ พ.ศ. 2381

## พระราชตระกูล




## อ้างอิง

หมวดหมู่:พระภรรยาในรัชกาลที่ 1
หมวดหมู่:เจ้าจอมมารดา
หมวดหมู่:ราชวงศ์เวียงจันทน์
วงศ์นกกระเต็นปักหลัก

**วงศ์นกกระเต็นปักหลัก** หรือ **วงศ์นกกระเต็นขาวดำ** () เป็นวงศ์ของนกกระเต็นวงศ์หนึ่ง ใช้ชื่อวงศ์ว่า  Cerylidae ในอันดับนกตะขาบ (Coraciiformes) 

นกกระเต็นวงศนี้มีขนาดเล็กจนถึงขนาดกลาง (30 – 48 เซนติเมตร) มีลักษณะทั่วไป คือ ปากยาว แบนขางคอนขางมาก ลำตัวมีสีขาวสลับดำ แทบไมมีสีอื่นปน 

พบทั่วโลก 3 สกุล 9 ชนิด ส่วนใหญ่พบในพื้นที่โลกใหม่ คือ ทวีปอเมริกา ทั้งอเมริกาเหนือและอเมริกาใต้ สำหรับในทวีปเอเชีย ในประเทศไทยพบ 2 ชนิด คือ

*นกกระเต็นปักหลัก (*Ceryle rudis*) เป็นนกประจำถิ่นที่พบได้ง่าย
*นกกระเต็นขาวดำใหญ่ (*Megaceryle lugubris*) เป็นนกที่หายาก พบเฉพาะผืนป่าภาคตะวันตก

## อ้างอิง

## แหล่งข้อมูลอื่น

หมวดหมู่:อันดับนกตะขาบ
หมวดหมู่:นกแบ่งตามวงศ์
สกุลมอดแป้ง

***Tribolium*** เป็นกลุ่มทางอนุกรมวิธานระดับสกุล มีรายงานแล้ว 36 ชนิด แบ่งเป็น 5 กลุ่ม ที่สัมพันธ์กับการแพร่กระจายทางภูมิศาสตร์ ได้แก่ กลุ่ม *breviocornis* (North and South America, 7 ชนิด) กลุ่ม *confusum* (Africa, 14 ชนิด) กลุ่ม *alcine* (Madagasca, 3 ชนิด) กลุ่ม *castaneum* (South and Southeast Asia, 10 ชนิด) กลุ่ม myrmecophilum (Australia, 2 ชนิด)  การศึกษาความสัมพันธ์เชิงวิวัฒนาการของมอดในกลุ่ม *breviocornis*, *confusum* และ *castaneum* โดยใช้ข้อมูลทางพันธุกรรม (nuclear marker ยีน ได้แก่ cytochrome oxidase I, 16s ribosomal DNA, 28s ribosomal DNA, wingless, histone H3) พบว่า มอดในกลุ่ม *castaneum* และ *confusum* เป็น monophyletic group ทั้งคู่ และทั้งสองกลุ่มเป็น sister group กัน แต่ความสัมพันธ์กับกลุ่ม *breviocornis* ยังไม่แน่ชัด รูปความสัมพันธ์เชิงวิวัฒนาการของมอดแป้งและญาติ 

## อ้างอิง
นกกระเต็นขาวดำใหญ่

**นกกระเต็นขาวดำใหญ่** (; ) เป็นนกกระเต็นชนิดหนึ่ง ในวงศ์นกกระเต็นปักหลัก (Cerylidae) 

นกกระเต็นขาวดำใหญ่ เป็นนกกระเต็นชนิดที่มีขนาดใหญ่ เพราะมีความยาวถึง 43 เซนติเมตร นับว่าเป็นนกระเต็นชนิดที่มีขนาดใหญ่ที่สุดที่พบได้ในประเทศไทย และจัดเป็นนกที่หาได้ยากมากชนิดหนึ่ง ด้วยที่เป็นนกที่มีถิ่นกระจายพันธุ์ตามแถบเทือกเขาหิมาลัย เช่น ภูฐาน และกระจายไปจนถึงภาคใต้ของจีน, คาบสมุทรเกาหลี และญี่ปุ่น 

สำหรับในภูมิภาคเอเชียอาคเนย์จะพบได้ในประเทศไทย, ลาว และเวียดนาม ประเทศไทยจะพบได้เฉพาะผืนป่าตะวันตก เช่น อุทยานแห่งชาติแม่วงก์ ในเขตจังหวัดกำแพงเพชร อาศัยตามลำธารน้ำกลางป่าซึ่งเป็นแหล่งหากิน 

นกกระเต็นขาวดำใหญ่ มีเสียงร้องว่า "แอ๊ก-แอ๊ก-แอ๊ก"

## อ้างอิง

## แหล่งข้อมูลอื่น

หมวดหมู่:วงศ์นกกระเต็นปักหลัก
กระเต็นขาวดำใหญ่

หมวดหมู่:สัตว์ป่าคุ้มครอง
คริส แฮดฟีลด์

thumb|คริส ออสติน แฮดฟีลด์
**คริส ออสติน แฮดฟีลด์** (เกิด 29 สิงหาคม 2502) เป็นนักบินอวกาศแคนาดาเกษียณ และเป็นชาวแคนาดาคนแรกที่เดินในอวกาศ อดีตเป็นนักบินเครื่องบินขับไล่ของกองทัพอากาศแคนาดา แฮดฟีลด์ได้บินในภารกิจกระสวยอวกาศสองภารกิจ และเป็นผู้บัญชาการสถานีอวกาศนานาชาติ

แฮดฟีลด์เติบโตในไร่ทางใต้ของออนแทริโอ ตอนเด็กได้รับแรงบันดาลใจเมื่อชมการลงจอดดวงจันทร์ของอะพอลโลทางโทรทัศน์ เขาเข้าศึกษาในระดับมัธยมในโอกวิลล์และมิลตัน และได้รับใบอนุญาตนักบินเครื่องร่อนในฐานะสมาชิกนักเรียนนายทหารอากาศแคนาดา เขาสมัครเข้ากองทัพแคนาดา และได้รับปริญญาสาขาวิศวกรรมศาสตร์ที่วิทยาลัยทหารหลวง (Royal Military College) ในกองทัพ เขาเรียนขับอากาศยานหลายประเภท จนกลายเป็นนักบินทดสอบและบินเครื่องบินทดสอบหลายรุ่น ในโครงการแลกเปลี่ยนกับกองทัพเรือและกองทัพอากาศสหรัฐอเมริกา เขาได้ปริญญาโท สาขาระบบการบิน ที่มหาวิทยาลัยสถาบันอวกาศเทนเนสซี

ในปี 2535 เขาได้รับการตอบรับเข้าโครงการนักบินอวกาศแคนาดา โดยองค์การอวกาศแคนาดา เขาบินในอวกาศครั้งแรกกับ STS-74 เมื่อเดือนพฤศจิกายน 2538 ในฐานะผู้ชำนัญพิเศษของภารกิจ ระหว่างภารกิจเขาเยี่ยมชมสถานีอวกาศมีร์ของรัสเซีย ในเดือนเมษายน 2544 เขาขึ้นสู่อวกาศอีกครั้งกับ STS-100 และเยี่ยมชมสถานีอวกาศนานาชาติ ที่ซึ่งเขาเดินในอวกาศและช่วยติดตั้งแคนาดาร์ม2 ในเดือนธันวาคม 2555 เขาขึ้นสู่อวกาศเป็นครั้งที่สามบน โซยุซ TMA-07M และเข้าร่วมคณะสำรวจ 34 (Expedition 34) บนสถานีอวกาศนานาชาติ เขาเป็นสมาชิกของคณะนี้กระทั่งเดือนมีนาคม 2556 เมื่อเขาเป็นผู้บัญชาการสถานีอวกาศนานาชาติในฐานะคณะสำรวจ 35 เขารับผิดชอบลูกเรือนักบินอวกาศห้าคนและช่วยทำการทดลองทางวิทยาศาสตร์เกี่ยวกับผลกระทบของแรงโน้มถ่วงต่ำต่อชีววิทยาของมนุษย์ ระหว่างภารกิจ เขาได้รับความนิยมโดยบันทึกเหตุการณ์ชีวิตในสถานีอวกาศและถ่ายภาพโลกและโพสต์ผ่านทวิตเตอร์และเฟซบุ๊กแก่ผู้ติดตามจำนวนมากทั่วโลก เขาเป็นแขกรับเชิญในรายการข่าวโทรทัศน์และทอล์กโชว์ และได้รับความนิยมจากการเล่นกีตาร์ในอวกาศ ภารกิจของเขาสิ้นสุดในเดือนพฤษภาคม 2556 เมื่อเขากลับมายังโลก ไม่นานหลังเดินทางกลับ เขาประกาศเกษียณ ยุติอาชีพนักบินทหารและนักบินอวกาศ 35 ปี

หมวดหมู่:นักบินอวกาศชาวแคนาดา
หมวดหมู่:ลูกเรือสถานีอวกาศนานาชาติ
หมวดหมู่:นักประดาน้ำ
หมวดหมู่:สมาชิกเมนซา
วงศ์นกกระเต็นน้อย

**วงศ์นกกระเต็นน้อย** () เป็นวงศ์ของนกกระเต็นวงศ์หนึ่ง มีชื่อว่า Alcedinidae (เดิมเคยเป็นวงศ์ย่อย Alcedininae)

นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า 

กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้

วงศ์นกกระเต็นน้อยแบ่งออกเป็น 3 สกุล คือ
**[[Alcedo]]*
**[[Ceyx]]*
**[[Ispidina]]*

จำแนกออกได้ทั้งหมด 24 ชนิด สำหรับในประเทศไทยพบ 5 ชนิด 

## อ้างอิง

## แหล่งข้อมูลอื่น

หมวดหมู่:นกกระเต็น
สนธยา แก้วบัณฑิต

**สนธยา แก้วบัณฑิต**  เป็นอดีตนักกีฬาวอลเลย์บอลหญิงทีมชาติไทย ซึ่งทำหน้าที่ในตำแหน่งบอลหัวเสา

## ประวัติ
เดือนกรกฎาคม พ.ศ. 2555 สนธยาได้เข้าแข่งขันวอลเลย์บอล ถ้วย ก. โดยลงเล่นให้แก่สโมสรมหาวิทยาลัยรัตนบัณฑิต และในวันที่ 14 กันยายน ของปีเดียวกันนี้ เธอได้ลงเล่นให้แก่ทีมชาติไทยเมื่อครั้งที่พบกับทีมชาติอิหร่าน ในการแข่งขันวอลเลย์บอลหญิงชิงแชมป์เอเชียนคัพ 2012 โดยมีส่วนช่วยให้ทีมชาติไทยเป็นฝ่ายชนะที่ 3-0 เซต ด้วยผลการแข่งขัน 25-19 , 25-18 และ 25-16 

เดือนสิงหาคม พ.ศ. 2556 สนธยาได้รับเลือกให้เป็นหนึ่งในผู้เข้าแข่งขันวอลเลย์บอลเวิลด์กรังด์ปรีซ์ 2013  และในการแข่งขันวอลเลย์บอลจุฬาฯ-อุดมศึกษา ซึ่งจัดขึ้นในเดือนเดียวกันนี้ สนธยาได้ลงเล่นให้แก่ทีมมหาวิทยาลัยเกษมบัณฑิต

วันที่ 4 กันยายน พ.ศ. 2556 ในการแข่งขันวอลเลย์บอลหญิงชิงแชมป์โลก 2014 รอบคัดเลือก โซนเอเชีย สนธยาได้รับเลือกให้ลงเล่นในเซตที่ 3 ซึ่งเธอได้มีส่วนช่วยให้ทีมชาติไทยเป็นฝ่ายชนะทีมชาติออสเตรเลีย 3-0 เซต ส่วนในการแข่งขันวอลเลย์บอลหญิงชิงแชมป์เอเชีย 2013 ได้มีการให้อำพร หญ้าผา ที่หายจากอาการบาดเจ็บลงเล่นแทน

## อ้างอิง

## แหล่งข้อมูลอื่น
* 
* 

หมวดหมู่:นักวอลเลย์บอลหญิงชาวไทย
หมวดหมู่:นักกีฬาชาวไทย
หมวดหมู่:นักกีฬาจากจังหวัดร้อยเอ็ด
หมวดหมู่:ผู้เล่นสโมสรวอลเลย์บอลขอนแก่นสตาร์
หมวดหมู่:ผู้เล่นสโมสรวอลเลย์บอลกรุงเทพ
วงศ์นกกระเต็น

**วงศ์นกกระเต็น** หรือ **วงศ์นกกระเต็นใหญ่** () เป็นวงศ์ของนกกระเต็นวงศ์หนึ่ง ใช้ชื่อวงศ์ว่า Halcyonidae (หรือข้อมูลอดีตจัดเป็นวงศ์ย่อย Halcyoninae) 

นกกระเต็นในวงศ์นี้มีขนาดเล็กถึงขนาดกลาง (20 – 36 เซนติเมตร) มีหัวขนาดใหญ่ จะงอยปากยาว และแบนข้างค่อนข้างมาก สันปากบนค่อนข้างมน ร่องทางด้านข้างไม่เด่นชัด หางสั้นถึงยาวปานกลาง ขาสั้น มี 4 นิ้ว หลายชนิดมีหลากสีสัน มักพุ่งตัวจากที่เกาะลงไปในน้ำเพื่อจับปลา, กบ, เขียด และปู นอก
จากนี้ยังกินสัตว์เลื้อยคลานขนาดเล็กและแมลงตามพื้นดิน ปกติอาศัยและหากินใกล้แหล่งน้ำ แต่หลายชนิดก็อาศัยและหากินในปลาซึ่งห่างไกลจากแหล่งน้ำพอสมควร ชอบส่งเสียงตลอดเวลา ทำรังโดยขุดโพรงในดินตามชายฝั่งแม่น้ำ, เนินดิน, จอมปลวก หรือตามโพรงไม้  

จำแนกออกได้เป็น 12 สกุล ทั้งหมด 61 ชนิด ในประเทศไทยพบ 4 สกุล 8 ชนิด ได้แก่ 

*นกกระเต็นลาย	(*Lacedo pulchella*)	
*นกกระเต็นใหญ่ปีกสีน้ำตาล	(*Pelargopsis amauropterus*)	
*นกกระเต็นใหญ่ธรรมดา	(*Pelargopsis capensis*)	
*นกกระเต็นแดง	(*Halcyon coromanda*)	
*นกกระเต็นอกขาว	(*Halcyon smyrnensis*)	
*นกกระเต็นหัวดำ	(*Halcyon pileata*)	
*นกกินเปี้ยว	(Todiramphus *chloris*)	
*นกกระเต็นสร้อยคอสีน้ำตาล	(*Actenoides concretus*)

## อ้างอิง

## แหล่งข้อมูลอื่น

หมวดหมู่:นกแบ่งตามวงศ์
หมวดหมู่:นกกระเต็น
หมวดหมู่:อันดับนกตะขาบ
นกกินเปี้ยว

**นกกินเปี้ยว** (; ) นกกระเต็นชนิดหนึ่ง ในวงศ์นกกระเต็น (Halcyonidae)

มีส่วนหัวและลำตัวด้านบนสีเขียวแกมฟ้า รอบคอและลำตัวด้านล่างสีขาว ปีกสีฟ้า จะงอยปากใหญ่ด้านบนสีดำ ด้านล่างสีเนื้อ มีพฤติกรรมหากินเป็นคู่ ตัวผู้และเมียมีลักษณะคล้ายกันมาก แต่ตัวผู้จะมีสีสดใสกว่า กินปูก้ามดาบ หรือปูเปี้ยว เป็นอาหาร อันเป็นที่มาของชื่อสามัญ  ตลอดจนแมลงและสัตว์ขนาดเล็กอื่น ๆ  ทำรังโดยการขุดรูในโพรงดิน หรือในรังปลวกที่พบได้บริเวณต้นไม้

ด้วยความที่ชอบกินปูก้ามดาบ จึงพบบ่อยในป่าชายเลน พบกระจายพันธุ์อย่างกว้างขวางตั้งแต่ทะเลแดง, เอเชียใต้, เอเชียอาคเนย์ จนถึงโพลินีเซีย และออสเตรเลีย และแบ่งออกเป็นชนิดย่อยต่าง ๆ ได้ถึง 50 ชนิด

ในประเทศไทย เป็นนกประจำถิ่นที่พบได้บ่อยและพบได้ทุกฤดูกาล และเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:วงศ์นกกระเต็น
กินเปี้ยว
หมวดหมู่:สัตว์ป่าคุ้มครอง
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
เอ-แจ็กซ์

**เอ-แจ็กซ์** () เป็นบอยแบนด์ชาวเกาหลีใต้ที่ก่อตั้งโดยดีเอสพีมีเดีย ในปี ค.ศ. 2012 ในช่วงเริ่มต้นอาชีพของพวกเขา วงนี้เป็นที่รู้จักในชื่อ ดีเอสพีบอยซ์ แต่ต่อมาได้เปลี่ยนเป็น เอ-แจ็กซ์ รายชื่อสุดท้ายของกลุ่มประกอบด้วยสมาชิก 5 คน ได้แก่ ฮยองคอน, ยุนยอง, ซึงจิน, ซึงยอบ และจุงฮี พวกเขาปรากฏตัวครั้งแรกทางโทรทัศน์ในนามกลุ่มในรายการ *เมกกิงเดอะสตาร์ – ดีเอสพีบอยซ์* ของเอ็มบีซีมิวสิค เมื่อวันที่ 24 เมษายน ค.ศ. 2012 กลุ่มได้เปิดตัวอย่างเป็นทางการด้วยซิงเกิล "One 4 U" ในเกาหลีใต้ในวันที่ 1 มิถุนายน และในญี่ปุ่นในวันที่ 8 สิงหาคม ค.ศ. 2012 ด้วยเพลงเดียวกัน

## อดีตสมาชิก
* ฮวายอง (형곤)
* ยุนยอง (윤영)
* ซึงจิน (승진)
* ซึงยอบ (승엽)
* จุงฮี (중희)
* ซองมิน (성민)
* แจฮยอน (재형)
* จีฮู (지후)

### เส้นเวลา

ImageSize   = width:600 height:200
PlotArea    = width:405 height:175 left:75 bottom:20
Alignbars   = justify
DateFormat  = mm/dd/yyyy
Period      = from:2012 till:2018
TimeAxis    = orientation:horizontal format:yyy

Colors =
 id:a value:rgb(1,0,0) legend:FirstGeneration
 id:b value:rgb(1,0.5,0) legend:SecondGeneration
 id:album     value:black       legend:Studio_album
 
Legend = orientation:horizontal  position:bottom 
ScaleMajor = unit:year increment:1 start:2012 gridcolor:black

PlotData =
  color:blue width:10 textcolor:black align:left anchor:from
 bar:Hyeongkon  from:06/02/2012 till:end Color: a
 bar:Jaehyung   from:06/02/2012 till:02/05/2016 Color: a
 bar:Jihu       from:06/02/2012 till:02/05/2016 Color: a
 bar:Yunyoung   from:06/02/2012 till:end Color: a
 bar:Sungmin    from:06/02/2012 till:01/07/2016 Color: a
 bar:Seungjin   from:06/02/2012 till:end Color: a
 bar:Seungyeop  from:06/02/2012 till:end Color: a
 bar:Junghee    from:01/07/2016 till:end Color: b


## ผลงานเพลง

### อีพี

## ผลงานการแสดง
*MBC Making the Star: DSP Boyz (2012)

## อ้างอิง
 

## แหล่งข้อมูลอื่น

*  

หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:ศิลปินสังกัดดีเอสพีมีเดีย
หมวดหมู่:ศิลปินสังกัดยูนิเวอร์แซลมิวสิกเจแปน
ลิงลาว

**ลิงลาว**หรือ**นางลาว** หรือ**นางเลว**
 เป็นไม้พุ่ม ในวงศ์ CONVALLARIACEAE มีเหง้าใต้ดิน ลำต้นแตกเป็นกอ ใบสีเขียวสด ดอกช่อ สีขาวปนม่วง สีเขียวปนม่วงหรือสีม่วงเข้ม ผลกลม ผิวขรุขระ ต้นที่มีก้านดอกสีเขียว จะมีรสหวานปนขม ก้านดอกสีขาวมรรสหวานเฝื่อน นิยมบริโภค แต่ต้นที่มีก้านดอกสีม่วง รสขม ไม่นิยมบริโภคยกเว้นในกลุ่มผู้สูงอายุ นำมาทำแกง แกงแค ส้มตำ หรือกินกับน้ำพริก นอกจากนั้นยังนำมาผัดน้ำมันหอยและชุบแป้งทอด ดอกและผลเป็นอาหารสัตว์ ดอกลิงลาวมีสารต้านอนุมูลอิสระ ชาวถิ่นเรียกนางแลว นิยมนำช่อดอกอ่อนไปแกง 

ชื่อเรียก ภาคเหนือ: นางแลว,ลิงลาว  ภาคกลาง: ลีลาว   ภาคอีสาน: ดีกั้ง,ดีปลากั้ง

สภาพนิเวศ : ชอบขึ้นในป่าดิบแล้งและป่าดิบเขาของภาคเหนือและภาคอีสาน โดยเฉพาะบริเวณริมลำธารที่มีความชื้นสูง
การขยายพันธุ์ : การแยกหน่อ

## อ้างอิง
* วิชร นันต๊ะยานา. 2556. การจัดการต้นลิงลาวสู่เศรษฐกิจชุมชนตามแนวทางเศรษฐกิจพอเพียงของตำบลเทพเสด็จ อำเภอดอยสะเก็ด จังหวัดเชียงใหม่. **วารสารวิจัยเพื่อการพัฒนาเชิงพื้นที่** 5(6): 5-20 

หมวดหมู่:พืชที่รับประทานได้
หมวดหมู่:พืชที่มีฤทธิ์ต้านอนุมูลอิสระ
หมวดหมู่:วงศ์หน่อไม้ฝรั่ง
บล็อกบี

**บล็อก บี** (, ) เป็นวงบอยแบนด์สัญชาติเกาหลี เปิดตัวสมาชิกทั้ง 7 คน ประกอบไปด้วยสมาชิก 7 คน ได้แก่ ซิโค่, แทอิล, บี-บอมบ์, แจฮโย, ยู-ควอน, คยอง และ พีโอ

## ประวัติ
### 2018–ปัจจุบัน: ''รีแพคเกจ: มอนทาจ'' และการเกณฑ์ทหาร
ในในช่วงปี 2017 Seven Seasons ได้ประกาศว่า บล็อกบี จะกลับมาในวันที่ 8 มกราคม พร้อมกับการรีแพคเกจของอัลบั้มก่อนหน้าของพวกเขา *Montage* ที่มีชื่อว่า *Re: MONTAGE* เพลงหลัก "Don't Leave" โปรดิวซ์โดย ปาร์ค คยอง

ในวันที่ 10 มิถุนายน 2019 แทอิลเริ่มเข้ารับหน้าที่ทางทหารภาคบังคับ 4 เดือนต่อมา บี-บอม เริ่มเข้ารับหน้าที่ทางทหาร

ในวันที่ 18 พฤษภาคม 2020 ยูควอนเริ่มเข้ารับหน้าที่ทางทหารภาคบังคับ กำหนดปลดประจำการวันที่ 21 พฤศจิกายน 2021 ในวันที่ 21 กรกฎาคมมีการประกาศว่า จีโค่จะเริ่มรับราชการในวันที่ 30 กรกฎาคม เขาคาดว่าจะดำรงตำแหน่งพนักงานบริการสาธารณะเป็นเวลา 2 ปี

## สมาชิก

## ผลงานเพลง

## ผลงานการแสดง
### รายการเรียลลิตี
* *MTV Match Up* (SBS MTV)
* *MTV Match Up: Block B Returns* (SBS MTV)
* *Five Minutes Before Chaos* (Mnet)

## คอนเสิร์ตและทัวร์
*Block B Concert "Blockbuster Remastering" (2014)
*Block B US Tour (2014)
*Block B "Happy New Year" Live Show (2015)
*Block B Tour In Europe "Block Party" (2015)
*Block B Japan Live Tour "WARUGAKI SHOWDOWN'Z" (2015)
*Block B US Tour (2015)
*Block B Japan Live Tour "SHOWDOWN'H" (2016)
*Block B Live "Blockbuster" (2016-2017)
*BlockB Tour In Europe “BlockBuster” (2017)
*Block B Live "Blockbuster Montage" (2018)

## รางวัล

## อ้างอิง

หมวดหมู่:บอยแบนด์เกาหลีใต้

หมวดหมู่:กลุ่มดนตรีเคป็อป
หมวดหมู่:ศิลปินสังกัดเคคิวเอนเตอร์เทนเมนต์
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:ผู้ชนะเมลอนมิวสิกอะวอดส์
หมวดหมู่:วงกลุ่มเจ็ดสัญชาติเกาหลีใต้
ไม้ลาย

**ไม้ลาย**หรือ ม้าลาย หรือ ข่าจี่  เป็นไม้ยืนต้นในวงศ์ Tiliaceae หรือ Malvaceae เปลือกต้นแตกเป็นสะเก็ดตามความยาวของลำต้น ใบเดี่ยว สีเขียวเรียบ จับแล้วสากมือโดยเฉพาะหลังใบ ขอบใบหยักตื้น ดอกช่อออกตามง่ามใบและปลายกิ่ง กลีบดอกสีเหลืองนวล ผลเดี่ยว กลม ผิวมีขนอ่อนปกคลุม เมื่ออ่อนสีเขียว แก่เป็นสีดำ ผลมีเนื้อเส้นใยติดกับเมล็ด 

ไม้ลายเป็นพืชสมุนไพร เปลือกใช้ผสมในยาบำรุงเลือดของสตรี ผลสุกใช้เป็นยากระจายเลือด 
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 131

หมวดหมู่:วงศ์ชบา
หมวดหมู่:สมุนไพร
ผักแขยง

**ผักแขยง** [ขะ-แยง] ( หรือ *Limnophila aromatica*) ชื่ออื่น&hairsp;ๆ *กะออม*, *กะแยง* (ตะวันออกเฉียงเหนือ) *กะแยงแดง* (อุบลราชธานี) *ผักพา* (เหนือ) เป็นพืชในวงศ์ Scorphulariaceae หรือ Plantaginaceae ไม้ล้มลุกฤดูเดียว ลำต้นเรียวยาว ตั้งตรง กลมกลวง อวบน้ำ มีขนแน่น  ใบเดี่ยว เรียงตรงข้าม ทุกข้อ ตลอดลำต้น รูปขอบขนานแกมใบหอกขอบใบหยักมนแกมฟันเลื่อย ปลายใบแหลม โคนใบห่อติดลำต้น ดอกช่อกระจะออกที่ซอกใบและปลายกิ่ง ออกพร้อมกันทั้งต้น ดอกย่อย 2–10 ดอก ดอกเป็นรูปหลอดคล้ายถ้วย รูปกรวย  ปลายบานเล็กน้อย แยกออกเป็น 4 กลีบ กลีบดอกสีม่วง ผิวด้านนอกเรียบ ผิวด้านในตอนล่างของกลีบดอกมีขน ผลแห้งแตกได้ รูปกระสวย เมล็ดรูปร่างกลมรี สีน้ำตาลดำ ขนาดเล็กมาก ชอบขึ้นบริเวณที่มีน้ำขังเล็กน้อย

ผักแขยงเป็นเป็นวัชพืชในนาข้าว ทั้งต้นมีกลิ่นหอมฉุน เผ็ดร้อนชาวอีสานใช้ใส่ในแกงต้มปลา อ่อมต่าง&hairsp;ๆ มีกลิ่นหอม ช่วยดับกลิ่นคาว และเป็นพืชสมุนไพร ทางภาคอีสาน ใช้ ทั้งต้น เป็นยาขับน้ำนม ขับลม และเป็นยาระบายท้อง น้ำคั้นจากต้นใช้แก้ไข้ แก้คัน ฝี และกลาก แก้อาการบวม เป็นยาระบายอ่อน&hairsp;ๆ ต้นแห้ง ที่เก็บไว้นาน 1 ปี ต้มน้ำดื่ม แก้พิษเบื่อเมา 

ผักแขยง จัดเป็นผักพื้นบ้านที่สำคัญของภาคอีสาน แต่ไม่พบในพื้นที่ภาคใต้

## อ้างอิง

## แหล่งข้อมูลอื่น
* 

หมวดหมู่:วงศ์เทียนเกล็ดหอย
หมวดหมู่:พืชที่รับประทานได้
หมวดหมู่:สมุนไพรไทย
หมวดหมู่:ผักเอเชีย
ประเทศอำนาจปานกลาง

[thumb|upright 1.20|ผู้นำของ[จี20 ใน ค.ศ. 2008 ประเทศสมาชิกส่วนใหญ่ในจี20 เป็นประเทศอำนาจปานกลาง ในขณะที่บางส่วนถือเป็นมหาอำนาจ]]
**ประเทศอำนาจปานกลาง** () หมายถึง รัฐซึ่งมีความสามารถที่จะแผ่อิทธิพลในระดับภูมิภาค ซึ่งแม้จะไม่ใช่ทั้งอภิมหาอำนาจหรือมหาอำนาจ แต่ก็มีความสามารถในการแผ่อิทธิพลในภูมิภาคของตนเอง

## ความเหลื่อมระหว่างมหาอำนาจและประเทศอำนาจปานกลาง
ความเหลื่อมระหว่างรายการประเทศอำนาจกลางกับมหาอำนาจแสดงให้เห็นว่าไม่มีข้อตกลงเป็นเอกฉันท์

รายการนี้รวม 8 ประเทศที่ ณ จุดหนึ่งอยู่ในสถานะนี้ นับตั้งแต่สมัยหลังสงครามเย็น ส่วนใหญ่ถือเป็นมหาอำนาจ แต่นักวิชาการกับผู้เชี่ยวชาญบางส่วนจัดให้เป็นประเทศอำนาจกลาง นักวิชาการหลายคนถือว่าสหรัฐ และจีน ตั้งอยู่ในเงื่อนไขมหาอำนาจหรือจัดเป็นอภิมหาอำนาจ จึงไม่รวมในรายการนี้:

****'
* ***'
* ***'
* ***'
* ***'
* ***'
* ***'
* ***'

## รายชื่อประเทศอำนาจปานกลาง
250px|thumb|right|ประเทศอำนาจปานกลาง
เช่นเดียวกันกับมหาอำนาจ ไม่มีข้อตกลงเป็นเอกฉันท์ว่าประเทศใดได้รับการพิจารณเป็นประเทศอำนาจปานกลาง รายการนี้มักเป็นประเด็นที่มีการถกเถียงกันอย่างมากและมีแนวโน้มที่จะวางประเทศที่มีขนาดค่อนข้างใหญ่ (เช่น อาร์เจนตินา) ร่วมกับประเทศขนาดเล็ก (เช่น นอร์เวย์) เห็นได้ชัดว่าประเทศอำนาจปานกลางไม่ได้มีสถานะเดียวกันเสมอไป บางประเทศถือเป็นประเทศอำนาจนำภูมิภาคและเป็นสมาชิกจี20 (เช่น ออสเตรเลีย) ในขณะที่บางประเทศจัดให้เป็นประเทศด้อยอำนาจ (เช่น ประเทศเช็กเกีย) ประเทศอำนาจปานกลางขนาดใหญ่บางส่วนมีบทบาทสำคัญในสหประชาชาติและองค์กรระหว่างประเทศอื่น ๆ เช่น องค์การการค้าโลก

รายการด้านล่างนี้คือ 52 ประเทศที่นักวิชาการและผู้เชี่ยวชาญคนอื่น ๆ ถือว่าในช่วงหนึ่งเป้นประเทศมหาอำนาจกลาง นับตั้งแต่สมัยหลังสงครามเย็น (สมาชิกจี20 อยู่ในอักษรตัวหนา ยกเว้นรัฐสมาชิกสหภาพยุโรปที่เข้าร่วมภายใต้การเป็นสมาชิกกลุ่มของสหภาพยุโรป):

*แอฟริกา (7 ประเทศ)
** 
** 
** 
** 
** 
** 
**
*อเมริกา (6 ประเทศ)
*****'
*****'
** 
** 
** ***'
** 
*เอเชีย (20 ประเทศ)
** 
** 
** ***'
** 
** 
** 
**
** 
** 
** 
** 
**
** 
** ***'
** 
** 
** 
** ***'
** 
** 
*ยุโรป (17 ประเทศ)
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
*โอเชียเนีย (2 ประเทศ)
** ****
** 

## ดูเพิ่ม
* ประเทศอำนาจนำภูมิภาค (regional power)
* กลุ่ม 20 (G20)

## อ้างอิง




## แหล่งข้อมูลอื่น
* Middle Powers Initiative

หมวดหมู่:ความสัมพันธ์ระหว่างประเทศ
หมวดหมู่:รัฐแบ่งตามสถานภาพอำนาจ
เมืองสาละวัน

**สาละวัน** () เป็นเมืองของแขวงสาละวัน ทางตอนใต้ของประเทศลาวเป็นเมืองเอกของแขวงสาละ​วัน​

## อ้างอิง

สาละวัน
ไอ๊หยา อาตือ

**ไอ๊หยา อาตือ** เป็นภาพยนตร์ไทยที่ออกฉายในปี พ.ศ. 2524 เป็นภาพยนตร์แนวตลกแบบแปลก แหวกแนว จากกำกับของกำธร ทัพคัลไลย นับเป็นผลงานเรื่องที่ 4 ของกำธรหลังจากมีผลงานมาก่อนหน้านั้นแล้ว 3 เรื่อง คือ *ทายาทป๋องแป๋ง*, *เขยใหม่ปึ๋งปั๋ง* และ*เต้าฮวยไล้เหลี่ยว* ซึ่งทำรายได้รวมกันถึง 19 ล้านบาท โดยภาพยนตร์เรื่องนี้ได้พระเอกชื่อดังในยุคนั้นอย่างสรพงศ์ ชาตรีเป็นผู้วางแผนงาน

*ไอ๊หยา อาตือ* ได้ถูกนำกลับมาสร้างใหม่เป็นละครโทรทัศน์ในปี พ.ศ. 2546 ออกอากาศทางช่อง 3 ทุกวันจันทร์-ศุกร์ เวลา 18.35 น. กำกับการแสดงโดย ศรัทธา ศรัทธาทิพย์ โดยมีการดัดแปลงให้จากคดีขโมยวัตถุโบราณเป็นคดีค้ายาบ้าแทน แต่ให้ชื่อตัวละครยังเหมือนเดิมทุกอย่าง นำแสดงโดย สมชาย เข็มกลัด, อลิชา ไล่ศัตรูไกล, พรนภา เทพทินกร, ศราวุธ นวแสงอรุณ และกรุง ศรีวิไล โดยเวอร์ชั่นนี้ยังได้ สมบัติ เมทะนี และปิยะมาศ โมนยะกุล ผู้รับบท ศักดิ์ระบือ, อาตือ และ ชาลินี ในเวอร์ชั่นภาพยนตร์มาร่วมแสดงด้วยในบทพลตำรวจตรีปืนไทยและคุณหญิงเรวดี

## เนื้อเรื่อง
### ฉบับภาพยนตร์
เมื่อเสื้อหยกจักรพรรดิแห่งราชวงศ์ฮั่นของประเทศจีนมาจัดแสดงที่ประเทศไทย ก็เป็นที่ฮือฮาของผู้คน และทำให้ เสี่ยกังไส (บู๊ วิบูลย์นันท์) พ่อค้าวัตถุโบราณรายใหญ่ต้องการครอบครอง จึงส่งลูกสมุนไปขโมยมา แต่ปรากฏว่าผิดพลาดเมื่อ อาตือ (สมบัติ เมทะนี) หัวหน้าทีมซึ่งเป็นลูกเขยของ เสี่ยกังไส ถูกตำรวจยิงอาการสาหัส ทำให้ พล.ต.ต.ปืนไทย (สมควร กระจ่างศาสตร์) ผู้บัญชาการตำรวจในคดีนี้ไม่รู้จะทำอย่างไร ถึงจะสาวไปสู่ตัวผู้บงการใหญ่ได้ ขณะเดียวกัน ชาลินี (ปิยะมาศ โมนยะกุล) ลูกสาวเพียงคนเดียวของ พล.ต.ต.ปืนไทย กับคุณหญิงเรวดี (กัณฑรีย์ นาคประภา) ก็เพิ่งเรียนจบกลับมาจากสหรัฐอเมริกา พร้อมกับ ศักดิ์ระบือ (สมบัติ เมทะนี) แฟนหนุ่ม ศักดิ์ระบือมีหน้าตาเหมือนกับอาตือไม่มีผิด ต่างกันเพียงอาตือจะมีไฝเม็ดหนึ่งที่ริมฝีปากเท่านั้นเอง พล.ต.ต.ปืนไทย จึงเกิดความคิดที่จะให้ศักดิ์ระบือปลอมตัวเป็นอาตือ ที่ตายไปแล้ว เพื่อสืบหาไปสู่พรรคพวกของเสี่ยกังไสต่อไป โดยมีข้อแม้ว่า หากศักดิ์ระบือทำการนี้สำเร็จ ก็จะยกชาลินีให้แต่งงาน เรื่องวุ่น ๆ กับภารกิจแปลก ๆ นี้จึงบังเกิดขึ้น

## นักแสดงปี 2524
*สมบัติ เมทะนี...ศักดิ์ระบือ, อาตือ
*สมควร กระจ่างศาสตร์...พล.ต.ต.ปืนไทย
*ปิยะมาศ โมนยะกุล...ชาลินี
*บู๊ วิบูลย์นันท์...เสี่ยกังไส
*พนม นพพร...เชา (น้องเมียของอาตือ)
*กัณฑรีย์ นาคประภา...คุณหญิงเรวดี
*ชุมพร เทพพิทักษ์
*ท้วม ทรนง...จ่าหยอย
* เป้า ปรปักษ์
* โน้ต เชิญยิ้ม
* จันทนา ศิริผล...นงเยาว์

## นักแสดงปี 2546
* สมชาย เข็มกลัด รับบท ศักดิ์ระบือ/อาตือ
* อลิชา ไล่ศัตรูไกล รับบท ชาลินี
* สมบัติ เมทะนี รับบท พล.ต.ต.ปืนไทย
* ปิยะมาศ โมนยะกุล รับบท คุณหญิงเรวดี
* กรุง ศรีวิไล รับบท เสี่ยกังไส
* ไพโรจน์ ใจสิงห์​ รับ​บท​
* ครรชิต ขวัญประชา รับบท ​
* ศราวุธ นวแสงอรุณ รับบท เชา
* พรนภา เทพทินกร รับบท
* สุรพันธ์​ ชาวปากน้ำ รับบท
* จิระศักดิ์ ปิ่นสุวรรณ รับบท
* สีเทา เพ็ชรเจริญ​ รับบท​
* พฤกษ์​ พีระนันท์​ รับ​บท​
* จิ้ม​ ชวน​ชื่น​ รับบท​
* ตี๋ ดอกสะเดา รับบท
* หยอง​ ลูกหยี​ รับ​บท
* อรรถ​กร​ สุวรรณ​ราช​ รับบท

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2524
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย กำธร ทัพคัลไลย
หมวดหมู่:ละครโทรทัศน์ไทยในปี พ.ศ. 2547
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยอาร์เอส
หมวดหมู่:ละครโทรทัศน์ไทยในคริสต์ทศวรรษ 2000
ดินแดนสหพันธ์ (มาเลเซีย)

**ดินแดนสหพันธ์** ในประเทศมาเลเซียประกอบด้วยกัวลาลัมเปอร์, ปูตราจายา และลาบวน

## ธงและเพลงสรรเสริญพระบารมี


Image:Flag_of_Kuala_Lumpur,_Malaysia.svg|ธงของกัวลาลัมเปอร์
Image:Flag of Labuan.svg|ธงของลาบวน
Image:Flag of Putrajaya.svg|ธงของปูตราจายา


หมวดหมู่:ดินแดนสหพันธ์ของประเทศมาเลเซีย
เคธี่ แปซิฟิก

**Katie Pacific (เคธี่ แปซิฟิก)** หรือ **อุ๋ย จุไรรัตน์ เกิดปัญญา** สาวมากประสบการณ์ในการใช้เสียง ไม่ว่าจะเป็นการร้องเพลงโฆษณา, ลงเสียง Jingle ต่าง ๆ ทางคลื่นวิทยุ, อ่าน Spot, ร้องเพลงประกอบละคร, Wedding Singer, DJ, พิธีกร รวมถึงการเป็นนักร้องในโปรเจกต์ Lazy Sunday 2 ร่วมกับ Mr. Lazy (กฤช กฤษณาวารินทร์) พร้อมเปิดตัวซิงเกิลแรก ลม ซึ่งแต่เดิมเป็นเพลงของสุเมธแอนด์เดอะปั๋ง ที่นำมาเล่าใหม่ในสไตล์ Pop Jazz โดยจะถูกรวมไว้ในอัลบั้มเต็มชุดแรกในชีวิตของ Katie Pacific อัลบั้ม Morning Star (มอร์นิ่ง สตาร์)

## ประวัติ
**Kattie Pacific หรือ อุ๋ย จุไรรัตน์ เกิดปัญญา** เธอเกิดในประเทศไทย จนถึงอายุ 9 ขวบได้ย้ายไปอยู่ ซิดนีย์ เธอเรียนจบด้านบัญชีระดับ diploma มาจาก Sydney Institute of Technology TAFE (สาขา Ultimo)  อายุ 21 ปีเธอได้ย้ายมาอยู่ในประเทศไทย เธอเป็นดีเจคลื่น Fat Radio 104.5 

สาวเสียงใสอารมณ์ดี...ชีวิตครึ่งหนึ่งของเธอเติบโตที่ออสเตรเลีย แต่เธอเลือกที่จะเดินทางข้ามทวีปเพื่อเดินทางตามฝันของตัวเอง กับความฝันที่ว่า สักวัน...เธอจะเป็นนักร้อง ตลอดเวลาที่อยู่เมืองไทยเธอไม่เคยหยุดใช้เสียงของเธอในการสร้างสรรค์ผลงานเลย

เธอป็นทั้งนักพากย์การ์ตูน, ดีเจ, ร้องเพลง featuring ให้กับศิลปินมากมาย... เป็นระยะเวลา 4 ปีที่เธอเดินทางสะสมไมล์มาจนได้ร้องเพลงที่เป็นของตัวเองสักที กับเพลงแรก “คนในฝัน” เพลงที่มีเนื้อหาน่ารักๆ ผนวกกับดนตรีที่ผสมผสานระหว่าง R&B, Soul, Funk ได้อย่างลงตัว ซึ่งได้จารุวัฒน์ ขันธวุฒิ producer มือฉกาจ ผู้อยู่เบื้องหลังงานเพลงอย่าง “คิดถึงเธอทุกทีที่อยู่คนเดียว” – calories blah blah, sleepless society และ บีม จารุวรรณ มาเป็นคนดูแลในภาคการผลิตดนตรีทั้งหมดให้ 

## ผลงาน
### งานพากษ์เสียง
*- พากย์การ์ตูนภาษาอังกฤษ ปังปอนด์, ultraman, Johnson & Johnson kids
*- ร้องเพลงโฆษณา 12 plus roll on, ดัชมิลล์, AIS, coffee mate

### พิธีกร
*- รายการ Play 'ment วันพฤหัสบดี "เล่นหน้าแผง"  ทางช่อง จีทีเอชออนแอร์ (2556)
### ดีเจ
*- ดีเจ คลื่น Fat Radio 104.5 

### ผลงานเพลง
* ‘any day’ duet with เมื่อย scrubb featuring ให้กับ frozen album coolvoice 1
* ‘subconcious’ album travel agency
* ‘how can I go on’ featuring ให้กับ Jazzinlove album monotony
* “สายเกินไป” featuring ให้กับ suburbian album Tribute to Kidnappers
* ‘once we were’, ‘song 2 u’ album spring valley
* ‘เพลงพิเศษ’, ‘Katie Pacific’ 2559

### อัลบั้มเดี่ยว

### อัลบั้มพิเศษ
* อัลบั้ม Limousine
* อัลบั้ม Werk Shop
* อัลบั้ม Lazy Sunday 2 

### เพลงประกอบละคร
* เพลงประกอบละครลูกบ้าเที่ยวล่าสุด “อีกครั้ง” featuring ให้กับ groovy enfant album Fat Radio Showcase
* เพลงประกอบละคร แววมยุรา เพลง "ก็พอ"

## อ้างอิง
* Katie Pacific ขอแจ้งเกิดสไตล์แจ๊ส ลง Morning Star
* เคธี่ โชว์เก๋ เนรมิตแก้วน้ำให้มีชีวิต ลงเอ็มวี I love Monday

## แหล่งข้อมูลอื่น
* Katie Pacific Facebook
* Katie Pacific
* Katie Pacific GMM 
* Katie Pacific Wg

หมวดหมู่:นักร้องหญิงชาวไทย
หมวดหมู่:วีเจ
หมวดหมู่:นักพากย์การ์ตูนชาวไทย
หมวดหมู่:นักพากย์หญิงชาวไทย
หมันทะเล

**หมันทะเล** () เป็นไม้ยืนต้นในวงศ์ Boraginaceae พบตั้งแต่แอฟริกา เอเชียใต้ ไปจนถึงออสเตรเลียและหมู่เกาะในมหาสมุทรแปซิฟิก ลำต้นมีรอยแตกสีน้ำตาลอมขาว มีรอยแตกตื้น ๆ แตกกิ่งจำนวนมาก ดอกช่อ กลีบดอกเชื่อมติดกัน บานออกคล้ายปากแตร สีส้มออกแดง เกสรตัวผู้สีเหลือง ผลเดี่ยว กลมรี กลีบเลี้ยงติดที่ผล ผลอ่อนสีเขียวอมเหลือง แก่แล้วเป็นสีขาวอมเหลือง 

ในไทยใช้เป็นไม้ประดับ เมล็ดรับประทานได้ใช้เป็นอาหารในแอฟริกา เนื้อไม้อ่อน ใช้ในงานช่างได้ 

## อ้างอิง

* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 168

หมวดหมู่:วงศ์หญ้างวงช้าง

หมวดหมู่:ไม้ประดับ

หมวดหมู่:พืชที่รับประทานได้
วอลเลย์บอลหญิงเวิลด์แกรนด์แชมเปียนคัพ 2013

**วอลเลย์บอลเวิลด์แกรนด์แชมเปียนคัพ 2013** () จัดการแข่งขันขึ้นที่โตเกียว และนะโงะยะ ประเทศญี่ปุ่น ระหว่างวันที่ 12 ถึง 17 พฤศจิกายน พ.ศ. 2556 

## ทีม

## สนามแข่งขัน

## รอบนะโงะยะ
*สนามแข่งขัน: นิปปงไกชิฮอลล์, นะโงะยะ, ประเทศญี่ปุ่น

|}

## รอบโตเกียว
*สนามแข่งขัน: ศูนย์กีฬาในร่มโตเกียว, กรุงโตเกียว, ประเทศญี่ปุ่น

|}

## อันดับการแข่งขัน


**สมาชิกในทีม:**
Fabiana Claudino (C), Adenízia da Silva, Claudia Silva, Michelle Pavão, Tandara Caixeta, Natália Pereira, Sheilla Castro, Fabiana de Oliveira (L), Monique Pavão, Fernanda Garay, Fabiola de Souza, Camila Brait (L), Walewska Oliveira, Carol Gattaz.**หัวหน้าผู้ฝึกสอน**: José Roberto Guimarães

## รางวัล

***ผู้เล่นทรงคุณค่า**
:  ฟาเบียนา คลาวดิโอ
***ตัวเซ็ตยอดเยี่ยม**
:  ฮิโตะมิ นะกะมิชิ
***ตัวตบหัวเสายอดเยี่ยม**
:  ซะโอะริ ซาโกดะ
:  อรอุมา สิทธิรักษ์

***ตัวบล็อกยอดเยี่ยม**
:  ลูเลียร์ โมโรโซวา
:  ปลื้มจิตร์ ถินขาว
***ตัวตบแดนหลังยอดเยี่ยม**
:  กินา แมมบรู
***ลิเบอโร่ยอดเยี่ยม**
:  อะริซะ ซะโตะ

## สรุปรายชื่อนักกีฬาที่ได้รับเหรียญ

## การถ่ายทอดสด
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ 

## อ้างอิง

หมวดหมู่:วอลเลย์บอลเวิลด์แกรนด์แชมเปียนคัพ
หมวดหมู่:วอลเลย์บอลในปี พ.ศ. 2556
หมวดหมู่:การแข่งขันกีฬาในประเทศญี่ปุ่น
หมวดหมู่:วอลเลย์บอลในประเทศญี่ปุ่น
เคี่ยม

**เคี่ยม** () เป็นไม้ยืนต้นในวงศ์ Dipterocarpaceae พบในคาบสมุทรอินโดจีน คาบสมุทรมลายู ไปจนถึงเกาะบอร์เนียว ลำต้นตรง ไม่มีพูพอน ถิ่นที่อยู่พบในบริเวณสังคมพืชบนสันทรายเขตร้อน (kerangas forest) หรือบริเวณป่าชายหาด ที่ระดับความสูงถึง 300 ม. (1,000 ฟุต) ยกเว้นในเกาะบอร์เนียวพบได้ที่ความสูงถึง 1,500 ม. (5,000 ฟุต)

## ลักษณะ
เคี่ยมเติบโตสูงได้ถึง 45 เมตร (150 ฟุต) โดยมีเส้นผ่านศูนย์กลางลำต้นได้มากถึง 1.2 ม. (4 ฟุต) เปลือกสีน้ำตาลเข้มอมดำ ผิวแตกเป็นร่องลึกหลุดออกได้ ใบเดี่ยว ลักษณะเรียบเป็นมันรูปใบหอกถึงรูปไข่ ยาว 8 ซม. (3 นิ้ว) ดอกช่อสีเหลืองอ่อน ยาวประมาณ 6 ซม. (2 นิ้ว) เมื่อบานเต็มที่กลีบดอกจะบิดห่อเข้าหากัน ผลเดี่ยวมีปีกสีเขียวทรงลูกข่าง ผลแก่สีน้ำตาลปลิวตามลมได้

เนื้อไม้แข็งแรงทนทานใช้ในงานก่อสร้าง เปลือกไม้ใส่ในภาชนะรองรับน้ำตาลไม่ให้บูดเน่า ใช้เป็นยาห้ามเลือด แก้ท้องร่วง 

## อ้างอิง

หมวดหมู่:สมุนไพร
หมวดหมู่:ไม้ที่ใช้ในการก่อสร้าง
หมวดหมู่:วงศ์ยางนา
หมวดหมู่:ต้นไม้ประจำจังหวัดของไทย
ซี-คลาวน์

**ซี-คลาวน์** (; ; ย่อจาก **Crown Clown**) เป็นวงบอยแบนด์ของเกาหลีใต้ก่อตั้งโดยเยดังเอนเตอร์เทนเมนต์ มีสมาชิกทั้งหมด 6 คน ได้แก่ โรม, ชีอู, เรย์, คังจุน, ที.เค และมารู พวกเขายุบวงเมื่อวันที่ 5 ตุลาคม 2015 หลังจากอยู่ด้วยกันมาสามปี

## ประวัติ

## สมาชิก
* โรม (Rome, 롬) 
* ชีอู (Siwoo, 시우) 
* เรย์ (Ray, 레이) 
* คังจุน (Kang Jun, 강준) 
* ที.เค (T.K.)
* มารู (Maru, 마루)

## ผลงานเพลง
### มินิอัลบั้ม

### ซิงเกิล

## หมายเหตุ

## อ้างอิง

หมวดหมู่:บอยแบนด์เกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2555
ฮารูกะ มิยาชิตะ

**ฮารุกะ มิยาชิตะ** (; เกิด 1 กันยายน 2537 คูวานะ จังหวัดมิเอะ) เป็นนักวอลเลย์บอลหญิงทีมชาติญี่ปุ่น ตำแหน่งมือเซต ปัจจุบัน เธออยู่ในสังกัดโอกายามะซีกัลส์

## ประวัติ
มิยาชิตะสำเร็จมัธยมศึกษาตอนต้นจากโรงเรียนโอซากะโคกูไซไดวาดะ (Osaka kokusaidai Wada Junior High School) และมัธยมศึกษาตอนปลายจากโรงเรียนโอซากะอินเตอร์เนชันนัลทากี (Osaka International Takii High School) 

ระหว่างเรียนมัธยมศึกษาตอนต้น ได้ทำสัญญากับโอกายามะซีกัลส์ (Okayama Seagulls) ทีมวอลเลย์บอลอาชีพของญี่ปุ่น และมีตำแหน่งมือเซต ได้ลงเล่นวอลเลย์บอลเป็นนัดแรกเมื่อวันที่ 28 พฤศจิกายน 2552 ด้วยอายุ 15 ปี 2 เดือน จึงเป็นผู้เล่นที่อายุน้อย ทำลายสถิติของนัตสึมิ โฮริงูจิ (Natsumi Horiguchi) ที่ลงเล่นเมื่ออายุ 15 ปี 4 เดือน ต่อมาในเดือนมีนาคม 2553 มิยาชิตะได้เป็นสมาชิกทีมชาติญี่ปุ่น

23 มีนาคม 2553 มิยาชิตะได้รับเลือกเป็นหนึ่งในผู้เล่นวอลเลย์บอลหญิง 33 คนของทีมชาติญี่ปุ่น

มิยาชิตะเป็นสมาชิกอายุน้อยที่สุดในทีมชาติญี่ปุ่น รองจากไมโกะ คะโนะ (Maiko Kano) และเป็นมือเซตอายุน้อยในรอบ 30 ปีรองจากคูมิ นางาตะ (Kumi Nagata) เธอยังอยู่ในทีมสำรอง และได้ร่วมแข่งขันเอเชียนคัพเมื่อปี 2553 ด้วย

เหตุการณ์ครั้งหนึ่งที่ได้รับการกล่าวถึง ในการแข่งขันที่โกเบสปอร์ตพาร์ก ซึ่งมิยาชิตะได้พยายามกระโดดไปรับลูกแต่เกิดอุบัติเหตุทำให้ฟันของเธอหัก โดยเธอตัดสินใจขอลงเล่นต่อแทนการพบแพทย์ ณ เวลานั้น

ฮารุกะ มิยาชิตะ ปัจจุบันได้รับการจัดให้เป็นมือเซตอันดับ 27 โดยสหพันธ์วอลเลย์บอลนานาชาติ

## รางวัล

### บุคคล
* ค.ศ. 2010 คุโระวะชิกิออลเจแปนวอลเลย์บอลแชมเปียนชิพ - รางวัลผู้เล่นหน้าใหม่ยอดเยี่ยม

### ทีม
* ค.ศ. 2012-13 วี.พรีเมียร์ลีก - ไฟล์:Med 3.png เหรียญทองแดงร่วมกับทีมโอกายามะซีกัลส์

### ทีมชาติ
* ค.ศ. 2013 ชิงแชมป์เอเชีย - ไฟล์:Med 2.png เหรียญเงิน

## อ้างอิง

* 山陽新聞社 - 14歳宮下　来月デビュー - 岡山シーガルズ 

## แหล่งข้อมูลอื่น

* FIVB official profile
* V.League official profile 
* Okayama Seagulls official profile 

หมวดหมู่:นักวอลเลย์บอลหญิงชาวญี่ปุ่น
หมวดหมู่:บุคคลจากจังหวัดมิเอะ
หมวดหมู่:ผู้เล่นสโมสรวอลเลย์บอลโอกายามะซีกัลส์
วอลเลย์บอลหญิงเวิลด์แกรนด์แชมเปียนคัพ 2009

**วอลเลย์บอลเวิลด์แกรนด์แชมป์เปี้ยนคัพ 2009** () จัดการแข่งขันขึ้นที่โตเกียว และเมืองฟูกูโอกะ ประเทศญี่ปุ่น ตั้งแต่วันที่ 10 ถึง 15 พฤศจิกายน พ.ศ. 2552

## ทีม
}
|ไวลด์การ์ด
|}

## สนามแข่งขัน
*ศูนย์กีฬาในร่มโตเกียว (โตเกียว)
*มารีนเมสเซฟูกูโอกะ (ฟูกูโอกะ)

## ผลการแข่งขัน

|}

### รอบโตเกียว

|}

### รอบฟูกูโอกะ

|}

## อันดับการแข่งขัน

## รางวัล
***ผู้เล่นทรงคุณค่า:**  ซิโมน่า จิโอลี่
***ทำคะแนนยอดเยี่ยม:**  คิม ย็อน-คย็อง
***ตบยอดเยี่ยม:**  ซิโมน่า จิโอลี่
***บล็อกยอดเยี่ยม:**  ยัง ฮโย-จิน
***เสิร์ฟยอดเยี่ยม:**  มลิกา กันทอง
***รับลูกหยอดยอดเยี่ยม:**  ยูโกะ ซาโนะ
***เซ็ตยอดเยี่ยม:**  โยชิเอะ ทาเคชิตะ
***ลิเบอโรยอดเยี่ยม:**  ฟาเบียน่า เดอ โอลิเวร่า

## การถ่ายทอดสด
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมเปียนคัพ 2009 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ เวลาในตารางการแข่งขันนั้นเป็นเวลาถ่ายทอดสดตามเวลาในประเทศไทย ได้ถูกแปลงจากเวลาในประเทศญี่ปุ่นที่เร็วกว่าประเทศไทยเรียบร้อยแล้ว

## แหล่งข้อมูลอื่น

หมวดหมู่:วอลเลย์บอลเวิลด์แกรนด์แชมเปียนคัพ
หมวดหมู่:วอลเลย์บอลในปี พ.ศ. 2552
ว
หมวดหมู่:ประเทศญี่ปุ่นในปี พ.ศ. 2552
2
คอร์เทกซ์นอกคอร์เทกซ์ลาย

**คอร์เทกซ์นอกคอร์เทกซ์ลาย**  หรือ  **คอร์เทกซ์สายตานอกคอร์เทกซ์ลาย**  (, ) เป็นคอร์เทกซ์ในสมองกลีบท้ายทอยของสัตว์เลี้ยงลูกด้วยนมในเขตต่อจากคอร์เทกซ์สายตาขั้นปฐม  โดยคอร์เทกซ์สายตาขั้นปฐมมีชื่อเรียกอีกอย่างหนึ่งว่า    เพราะปรากฏเป็นลายริ้วเมื่อมองด้วยกล้องจุลทรรศน์  คอร์เทกซ์นอกคอร์เทกซ์ลายประกอบด้วยเขตต่างๆ หลายเขตรวมทั้งเขตสายตา V3, เขตสายตา V4, เขตสายตา V5 ซึ่งทำงานตอบสนองต่อการเคลื่อนไหว, และ extrastriate body area (EBA) ซึ่งสำหรับมนุษย์ใช้ในการรับรู้ร่างกาย

## กายวิภาค
เมื่อแบ่งโดยเป็นเขตบร็อดแมนน์  คอร์เทกซ์นอกคอร์เทกซ์ลายประกอบด้วยเขตบร็อดแมนน์ 18 และ ในขณะที่คอร์เทกซ์ลายประกอบด้วยเขตบร็อดแมนน์ 17

ในไพรเมต  คอร์เทกซ์นอกคอร์เทกซ์ลายรวมเขตสายตา V3 เขตสายตา V4 และ เขตสายตา V5 เข้าด้วย ส่วนเขตสายตา V1 ก็คือคอร์เทกซ์ลาย และเขตสายตา V2 ก็คือคอร์เทกซ์หน้าคอร์เทกซ์ลาย  (prestriate cortex)

## ดูเพิ่ม
*คอร์เทกซ์สายตา

## หมายเหตุและอ้างอิง

หมวดหมู่:ระบบประสาทกลาง
หมวดหมู่:เขตบร็อดแมนน์ต่างๆ
การกระตุ้นที่เหมาะสม

**การกระตุ้นที่เหมาะสม** () เป็นคุณสมบัติอย่างหนึ่งของตัวรับความรู้สึก (sensory receptor) ที่กำหนดประเภทแห่งพลังงานซึ่งตัวรับความรู้สึกเริ่มการตอบสนองด้วยการถ่ายโอนตัวกระตุ้น (transduction)  

การกระตุ้นที่เหมาะสมขึ้นอยู่กับกลไกของการถ่ายโอนตัวกระตุ้นของเซลล์ และกับประตูไอออน (ion channel) ที่เป็นส่วนของเยื่อหุ้มเซลล์ตัวรับความรู้สึก ตัวอย่างเช่น แสง  เป็นการกระตุ้นที่เหมาะสมสำหรับเซลล์รับแสงในเรตินา

## ประเภท
การกระตุ้นเหมาะสมแบ่งประเภทเป็นต้นว่า  
* แสง ถ้าการกระตุ้นที่เหมาะสมของตัวรับความรู้สึกคือแสง ตัวรับความรู้สึกย่อมมีโมเลกุลเกี่ยวกับสี (pigment molecule) ที่เปลี่ยนรูปร่างไปเพราะแสง ความเปลี่ยนแปลงของโมเลกุลเหล่านี้เริ่มการทำงานของประตูไอออน เป็นการเริ่มการถ่ายโอนตัวกระตุ้น
* เสียง ถ้าการกระตุ้นที่เหมาะสมของตัวรับความรู้สึกคือเสียง ตัวรับความรู้สึกย่อมเป็นเซลล์ขน ซึ่งเป็นตัวรับแรงกล เซลล์ขนเหล่านี้มี stereocilia ซึ่งเมื่อเกิดการงอแล้ว ก็จะเหนี่ยวไกการเปิดประตูไอออน ดังนั้น  เซลล์ขนจึงเปลี่ยนคลื่นความดันของเสียงไปเป็นศักย์ตัวรับความรู้สึก (Receptor potential) เป็นการเริ่มการถ่ายโอนตัวกระตุ้น

## ดู
*ตัวกระตุ้น

## หมายเหตุและอ้างอิง

หมวดหมู่:ประสาทสรีรวิทยา
ปณวัตร เลี้ยงผ่องพันธุ์

**ปณวัตร เลี้ยงผ่องพันธุ์** (เกิด 9 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดบุรีรัมย์ 8 สมัย

## ประวัติ
ปณวัตร เกิดเมื่อวันที่ 9 กุมภาพันธ์ พ.ศ. 2501 ที่อำเภอคูเมือง จังหวัดบุรีรัมย์ เป็นบุตรนายฮังคี กับนางทิม เลี้ยงผ่องพันธุ์ ด้านครอบครัวสมรสกับนางเจติยา เลี้ยงผ่องพันธุ์

สำเร็จการศึกษา นิติศาสตรบัณฑิต จาก มหาวิทยาลัยรามคำแหง รัฐประศาสนศาสตรมหาบัณฑิต จาก สถาบันบัณฑิตพัฒนบริหารศาสตร์

## งานการเมือง
ปณวัตร มีอาชีพเป็นผู้รับเหมาก่อสร้าง ในอำเภอคูเมือง บ้านเกิด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคมวลชน ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 8 สมัย ในสังกัดพรรคสามัคคีธรรม พรรคกิจสังคม พรรคชาติไทย และพรรคประชาธิปัตย์ ตามลำดับ 

ปณวัตร เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529

ในปี 2542 ปณวัตร ถูกคนร้ายยิงที่บ้านพัก อาการบาดเจ็บสาหัส

พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคชาติไทย

หลังพ้นโทษจำคุกแล้ว ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ปณวัตร ได้ให้การสนับสนุนพีระพงษ์ เฮงสวัสดิ์ ผู้สมัครจากพรรคเพื่อไทย

### สมาชิกสภาผู้แทนราษฎร
ปณวัตร เลี้ยงผ่องพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดบุรีรัมย์ สังกัดพรรคมวลชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดบุรีรัมย์ สังกัดพรรคมวลชน
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดบุรีรัมย์ สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดบุรีรัมย์ สังกัดพรรคมวลชน → พรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดบุรีรัมย์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดบุรีรัมย์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดบุรีรัมย์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดบุรีรัมย์ สังกัดพรรคชาติไทย

## คดีความ
พ.ศ. 2558 ปณวัตร ถูกศาลฎีกาตัดสินให้จำคุก 4 ปี และปรับเป็นจำนวน 22 ล้านบาท ในคดีบุกรุกที่ในเขตปฏิรูปที่ดินเพื่อเกษตรกรรม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอคูเมือง
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:นักการเมืองพรรคมวลชน
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคประชาธิปัตย์
หมวดหมู่:พรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักโทษของประเทศไทย
พูนสุข โลหะโชติ

**พูนสุข โลหะโชติ** (เกิด 12 มกราคม พ.ศ. 2502) อดีตสมาชิกสภาผู้แทนราษฎรจังหวัดน่าน 5 สมัย

## ประวัติ
พูนสุข เกิดเมื่อวันที่ 12 มกราคม พ.ศ. 2502 ที่ตำบลในเวียง อำเภอเมืองน่าน จังหวัดน่าน เป็นบุตรนายสมชาย นางกันยา โลหะโชติ และเป็นพี่สาวนางสิรินทร รามสูต 

สำเร็จการศึกษาระดับปริญญาตรี ศิลปศาสตรบัณฑิต สาขาวิชาปรัชญา จากมหาวิทยาลัยเชียงใหม่ ปริญญาโทด้านจิตวิทยาการศึกษา จาก Temple University สหรัฐอเมริกา

## งานการเมือง
พูนสุข เคยดำรงตำแหน่งเป็นผู้จัดการฝ่ายตลาด บริษัท โรงใบยาสูบน่าน จำกัด  ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคชาติไทย ซึ่งได้รับเลือกตั้งในครั้งดังกล่าว และได้รับเลือกตั้งเรื่อยมาจนถึง พ.ศ. 2539 รวม 5 สมัย 

พ.ศ. 2544 พูนสุข ลงสมัครรับเลือกตั้งในพื้นที่เขต 1 จังหวัดน่าน ก่อนที่จะไม่ได้รับเลือกตั้ง โดยพ่ายแพ้ให้กับคำรณ ณ ลำพูน จากพรรคประชาธิปัตย์ และวางมือทางการเมืองในที่สุด

### สมาชิกสภาผู้แทนราษฎร
พูนสุข โลหะโชติ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดน่าน สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดน่าน สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดน่าน สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดน่าน สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดน่าน สังกัดพรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองน่าน
หมวดหมู่:นักธุรกิจจากจังหวัดน่าน
หมวดหมู่:นักการเมืองจากจังหวัดน่าน
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดน่าน
หมวดหมู่:นักการเมืองพรรคชาติไทย
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.